KOMISSION ASETUS (EY) N:o 854/97,
annettu 13 päivänä toukokuuta 1997,
naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta vasikoiden jalostuspalkkion määrän osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 4 i artiklan 5 kohdan,
sekä katsoo, että
naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta 23 päivänä joulukuuta 1992 annetun komission asetuksen (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 616/97 (4), 49 artiklan 4 kohdassa vahvistetaan jalostuspalkkion määrä; tämän määrän määrittämiseksi on otettava huomioon tosiasiallisesti todetut markkinahintojen erot; nykyisten hintojen perusteella on perusteltua mukauttaa mainitun palkkion määrää; tämän vuoksi olisi muutettava asetus (ETY) N:o 3886/92,
mukautus voidaan kuitenkin tarkistaa suhteessa tavoitteeseen vetää markkinoilta markkinoiden tarpeita vastaava riittävä määrä vasikoita, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3886/92 49 artiklan 4 kohta seuraavasti:
"4. Palkkion määräksi palkkiokelpoista vasikkaa kohti vahvistetaan:
- 115 ecua lypsykarjarotua olevaa vasikkaa kohti ja
- 145 ecua muuta kuin lypsykarjarotua olevaa vasikkaa kohti."
2 artikla
Tämä asetus tulee voimaan ensimmäisenä maanantaina sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä toukokuuta 1997.